Ge dijo di sa šilege mmeleng, e ka ba e le ge sejo se sa kwane le mmele, bjalo ka ge go direga ge mmele o ganana le dijo tše itšego. Eupša ka go se swane le go ganana ga mmele le dijo tše itšego, (moo go bakwago ka go lebanya ke tshepedišo ya mmele ya go lwantšha malwetši), ge dijo di sa šilege mmeleng ga go na dilwantšha-bolwetši tšeo di akaretšwago. Ge e le gabotse, motho a ka ba le bothata bja go se šilege ga sejo se itšego, mohlomongwe ka baka la go se be gona ga di-enzyme goba ka baka la dikhemikhale tšeo di lego dijong tšeo di šilegago ka thata. Ka mohlala, go ganwa ke swikiri yeo e lego maswing, go direga ge mogodu o sa tšweletše di-enzyme tšeo di nyakegago gore o šile mohuta o itšego wa diswikiri tšeo di hwetšwago ditšweletšweng tša maswi. sehlaba se seholo sa lehlohlojane le koahetseng bethe ea London Clay. Tsena strata